
Tisztelt Képviselő-testület!

Tárgy:	

[bookmark: _Hlk106711318][bookmark: _Hlk68117602]A Budapest Főváros XIV. kerület Zugló Önkormányzata Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet és ezzel összefüggésben a Budapest Főváros XIV. Kerület Zugló Önkormányzata Közbeszerzési Szabályzatáról szóló Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatának módosítása 

I. Előzmények

[bookmark: _Hlk68117389]Az önkormányzat képviselő-testülete a működése részletes szabályait a szervezeti és működési szabályzatról szóló rendeletében határozza meg. A hatályos szabályozás Budapest Főváros XIV. Kerület Zugló Önkormányzata Képviselő-testülete 15/2019. (XI. 7.) önkormányzati rendelete a Budapest Főváros XIV. kerület Zugló Önkormányzata Képviselő-testülete szervezeti és működési szabályzatáról (a továbbiakban: SzMSz, illetve Rendelet). 

Az SZMSZ szabályozza a polgármesternek a Magyarország helyi önkormányzatairól szóló 2011. évi CLXXXIX. törvényben (a továbbiakban: Mötv.) meghatározott, a képviselő-testületet helyettesítő jogkörét.
[bookmark: _Hlk106704882]„Mötv. 68. § (3) A polgármester a képviselő-testület utólagos tájékoztatása mellett, a 42. §-ban meghatározott ügyek kivételével dönthet a két ülés közötti időszakban felmerülő, halaszthatatlan - a szervezeti és működési szabályzatban meghatározott - a képviselő-testület hatáskörébe tartozó önkormányzati ügyekben.”
„SzMSz 20. § (2) Ha a képviselő-testület az ügyben a döntését határozatképtelenség miatt két egymást követő alkalommal nem hozta meg, vagy a Mötv. 68. § (3) bekezdésében foglalt körülmény fennáll, a polgármester a képviselő-testület hatáskörébe tartozó ügyben – a képviselő-testület kizárólagos és át nem ruházott hatáskörébe tartozó ügy és a jogorvoslati eljárásban hozott döntés kivételével – döntést hozhat, pályázatot nyújthat be, feltéve, hogy az
a) jogszabályban meghatározott kötelező önkormányzati feladat végrehajtását szolgálja, és a döntés hiányában a feladat ellátása meghiúsulna vagy annak ellátásában mulasztás következne be,
b) olyan önként vállalt önkormányzati feladat ellátását szolgálja, amelyre az önkormányzat tárgyévi költségvetése előirányzatot tartalmaz.”

Az Mötv. és az SzMSz érintett rendelkezései közötti összhang megteremtése érdekében indokolt az SzMSz 20. § (2) bekezdésének szövegének pontosítása, az „és át nem ruházott” szövegrész kihagyásával.

A polgármester fentiek szerinti hatáskörgyakorlásának érdekében, valamint a Gazdasági Bizottságra (a továbbiakban: GB) ruházott hatáskörök Mötv.-nek megfelelő szabályozása céljából az SzMSz módosítása mellett szükséges a Budapest Főváros XIV. Kerület Zugló Önkormányzata Közbeszerzési Szabályzatáról szóló Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatának (a továbbiakban: Közbeszerzési Szabályzat) módosítása is.

[bookmark: _Hlk106700790]Indokolt a Közbeszerzési Szabályzat III. 2. 3) pontjának hatályon kívül helyezése. Azaz a képviselő-testület helyett nem dönthet a GB olyan ügyekben és abban a helyzetben, amikor a döntési jogkör az Mötv. és az SzMSz fentebb hivatkozott rendelkezései alapján a képviselő-testület hatáskörébe tartozó önkormányzati ügyekben a polgármestert illeti meg; elkerülendő ezzel a párhuzamos hatáskörátruházás, valamint az Mötv. szerinti szabályozás megsértése.
[bookmark: _Hlk106699814]Az Mötv. 53. § (1) bekezdés b) pontja szerinti rendelkezésnek történő megfelelés érdekében a Közbeszerzési Szabályzat III. 2. 1) és 2) pontjában rögzített, a GB-t illető véleményezési és döntési jogkört meg kell jeleníteni az SzMSz 4. mellékletében.

Budapest Főváros Kormányhivatala Kormánymegbízottja 2021. október 21. napján törvényességi felhívást tett Zugló Önkormányzatának Képviselő-testülete felé a jogszabályi rendelkezések – különösen az Mötv. 53. § (1) bekezdés b) pontjában foglaltak – figyelmen kívül hagyásával történt eljárás miatt, amikor a GB-re telepített hatáskörátruházás tárgyában rendelet helyett határozatban (272/2021. (VI. 14.) önkormányzati határozat) rendelkezett. A konkrét törvényességi felhívásnak a Képviselő-testület korábban eleget tett, s a kérdéskör rendszerben történő rendezése a jelen előterjesztésben történik.

E törvényességi felhívásban foglaltakra is figyelemmel tesz eleget Zugló Önkormányzatának Képviselő-testülete az Mötv. szabályainak a Rendelet és a Közbeszerzési Szabályzat jelenlegi módosításával, különös tekintettel a képviselő-testület két ülése közötti időszakban felmerülő halaszthatatlan önkormányzati ügyekben hozandó döntésekre. 
[bookmark: _Hlk106893764]Ilyenek többek között az áram és a földgáz beszerzése egyetemes szolgáltatás keretében megindított közbeszerzési eljárások, amelyek kapcsán a 217/2022. (VI.17.) Korm. rendeletben foglalt intézkedésekre – miszerint az önkormányzatok kikerülnek az egyetemes szolgáltatói körből – és határidőkre tekintettel szükséges lesz majd döntéshozatal.
Elsősorban a központosított közbeszerzés keretén (KEF) belül történő teljes mennyiségre vonatkozó lehívást, annak kimerülése/elutasítása esetén a szabadpiacról történő nyílt közbeszerzési eljárás keretén belül történő közbeszerzési eljárás megindítására szükséges operatív döntést meghozni.
A fentiekre figyelemmel már meghozott ilyen operatív, a polgármester hatáskörében meghozható döntések voltak a következők:
1. A „Földgáz beszerzése egyetemes szolgáltatás keretében” (EKR000823722022) és az „Áram beszerzése egyetemes szolgáltatás keretében” (EKR000823342022) tárgyú közbeszerzési eljárások vonatkozásában a fentebb hivatkozott jogszabályváltozás miatt vissza kellett lépni a közbeszerzési eljárásoktól 2022. június 22. 16:00 óráig. Ellenkező esetben a Közbeszerzési Hatóság jogorvoslati eljárásával kellett volna számolni.
2. A villamos energia beszerzés vonatkozásában a 132/2022 (V.26.) és a 133/2022 (V.26.), illetve a földgáz beszerzés vonatkozásában a 134/2022. (V.26.) és a 135/2022. (V.26.) számú határozatokban rögzített teljes mennyiségre vonatkozó, a központosított közbeszerzési rendszerről, valamint a központi beszerző szervezet feladat- és hatásköréről szóló 168/2004. (V. 25.) Korm. rendelet 5. § (2) bekezdése szerinti igénybejelentéseket kezdeményezni kellett, a központosított közbeszerzési eljáráshoz történő csatlakozás érdekében. 
Erről a polgármester a jelen előterjesztés keretében – az Mötv. 68. § (3) bekezdésében írt kötelezettségének eleget téve – utólagosan tájékoztatja a képviselő-testületet.
II. Vélemények
A jelenlegi szabályozás:
Az SzMSz 20. § (2) bekezdése előírja, hogy „Ha a képviselő-testület az ügyben a döntését határozatképtelenség miatt két egymást követő alkalommal nem hozta meg, vagy a Mötv. 68. § (3) bekezdésében foglalt körülmény fennáll, a polgármester a képviselő-testület hatáskörébe tartozó ügyben – a képviselő-testület kizárólagos és át nem ruházott hatáskörébe tartozó ügy és a jogorvoslati eljárásban hozott döntés kivételével – döntést hozhat, pályázatot nyújthat be, feltéve, hogy az
a) jogszabályban meghatározott kötelező önkormányzati feladat végrehajtását szolgálja, és a döntés hiányában a feladat ellátása meghiúsulna vagy annak ellátásában mulasztás következne be,
b) olyan önként vállalt önkormányzati feladat ellátását szolgálja, amelyre az önkormányzat tárgyévi költségvetése előirányzatot tartalmaz.” 

A tervezett módosítás: 
1. Az SzMSz 20. § (2) bekezdése az „és át nem ruházott” szövegrész hatályon kívül helyezésével az Mötv. 68. § (3) bekezdésében foglaltaknak megfelel.
2. Az SzMSz 4. melléklete kiegészül a következő szövegrésszel:

4. melléklet
A GAZDASÁGI Bizottság feladat- és hatáskörei
I. Átruházott döntési jogkörök
	1.39. A közbeszerzésekkel kapcsolatos feladatok, hatáskörök és felelősségi rend körében, amennyiben a becsült érték nem haladja meg a nettó 100 millió forintot, úgy dönt az eljárás megindításáról és a tárgyi eljárás lezárásáról.
	Budapest Főváros XIV. Kerület Zugló Önkormányzata Közbeszerzési Szabályzatáról szóló Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatának III. 2. 1) és 2) pont



II. A Gazdasági Bizottság véleményezi (ajánlást ad ki) az előterjesztésben foglalt döntési javaslatot, amely
1. az önkormányzat vagyonának a hasznosítására vonatkozik – ideértve a lakáshasznosítási tervet,
2. a vagyonának az értékében növekedést eredményez, vagy
3. az önkormányzati költségvetés általános tartalékának a felhasználására irányul,
4. az Önkormányzat és a Polgármesteri Hivatal mint ajánlatkérő éves összesített közbeszerzési terve.

E módosítással képviselő-testület eleget tesz az Mötv. 53. § (1) bekezdés b) pontjában foglaltaknak.

Az előterjesztés 1. melléklete tartalmazza a Rendelet módosításának tervezetét.

A Közbeszerzési Szabályzat jelenlegi rendelkezése:
„III. 2. Gazdasági Bizottság:
1) Véleményezi az Önkormányzat és a Polgármesteri Hivatal mint ajánlatkérő éves összesített közbeszerzési tervét.
2) Amennyiben a becsült érték nem haladja meg a nettó 100 millió forintot, úgy dönt az eljárás megindításáról és a tárgyi eljárás lezárásáról.
3) Amennyiben a közbeszerzési törvényben és kapcsolódó jogszabályokban meghatározott rendelkezések és törvényi határidők betartását a soron következő rendes Képviselő-testületi ülés nem tudja biztosítani és rendkívüli Képviselő-testületi ülés sem kerül összehívásra, a Képviselő-testület jelen szabályzat III.1.3. pontban meghatározott hatáskörét a Gazdasági Bizottság jogosult gyakorolni.”
A III. 2. 3) pontot hatályon kívül helyezi a Képviselő-testület, figyelemmel a vonatkozó kormányhivatali álláspontra, valamint arra is, hogy ez a jogkör az adott helyzetben a polgármestert illeti.

A jogalkotásról szóló 2010. évi CXXX. törvény 17. §-a alapján a rendeletmódosítás várható hatásai a következők:
-	Társadalmi, gazdasági, költségvetési hatása: a Rendelet módosításának társadalmi, gazdasági és költségvetési hatása nincs. 
-	Környezeti és egészségi következményei: a Rendelet módosításának környezeti és egészségügyi hatása nincs.
-	Adminisztratív terheket befolyásoló hatása: a Rendelet módosításnak adminisztratív terheket befolyásoló hatása nincs. 
-	A jogszabály megalkotásának szükségessége és a jogalkotás elmaradásának várható következményei: a Rendelet 20. § (2) bekezdésének és 4. mellékletének módosításával, valamint a Közbeszerzési Szabályzat III. 2. 3) pontjának hatályon kívül helyezésével az SzMSz és a Közbeszerzési Szabályzat a hatályos magasabb szintű jogszabályoknak megfelelővé válik.

Jogi Főosztály véleménye: Az előterjesztésben közölt adatok és egyéb információk alapján az előterjesztéshez jogi észrevételt nem tesz.

Jegyző törvényességi véleménye: észrevételt nem tesz.

Kérem a Tisztelt Képviselő-testületet, hogy a tervezetet tárgyalja meg és döntsön a rendeletalkotási javaslatról és a normatív határozat módosításáról.

III. Bizottsági vélemények


Az előterjesztést a Jogi és Ügyrendi Bizottság és a Gazdasági Bizottság tárgyalja.



IV. Döntési javaslatok


1. Budapest Főváros XIV. Kerület Zugló Önkormányzata Képviselő-testülete megalkotja az előterjesztés 1. mellékletét képező, Budapest Főváros XIV. kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete módosításáról szóló .…/2022. (……) önkormányzati rendeletet.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése és 50. §-a alapján minősített szótöbbséget igényel.

2. Budapest Főváros XIV. Kerület Zugló Önkormányzata Képviselő-testülete megalkotja az előterjesztés 3. mellékletét képező, Budapest Főváros XIV. kerület Zugló Önkormányzata Közbeszerzési Szabályzatáról szóló Budapest Főváros XIV. Kerület Zugló Önkormányzat Képviselő-testülete 1/2020. (II. 27.) normatív határozatának módosításáról szóló .…/2022. (……) normatív határozatot.

[bookmark: _Hlk106893170]A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése és 50. §-a alapján egyszerű szótöbbséget igényel.

3. [bookmark: _Hlk106894665]Budapest Főváros XIV. Kerület Zugló Önkormányzata Képviselő-testülete elfogadja az előterjesztés 4. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdése és 50. §-a alapján egyszerű szótöbbséget igényel.

Budapest, 2022. június 21.

Horváth Csaba 
  polgármester

Mellékletek: 

1. melléklet: Rendelet-tervezet 
2. melléklet: Rendelet-tervezet indokolása
3. melléklet: Közbeszerzési Szabályzat-módosítás tervezet
4.  melléklet: határozati javaslat
5. melléklet: a BFKH BP/2800/00642-2/2021 iktatószámú, törvényességi felhívást tartalmazó levele
6. melléklet: Polgármester rendelkezése a „Földgáz beszerzése egyetemes szolgáltatás keretében” (EKR000823722022), valamint az „Áram beszerzése egyetemes szolgáltatás keretében” (EKR000823342022) tárgyú hirdetmény nélküli tárgyalásos közbeszerzési eljárások visszavonására, valamint a központosított közbeszerzési eljáráshoz történő igénybejelentésre (ügyiratszám: 1/12230-3/2022)

Az előterjesztést készítette: 
Jogi Főosztály



6

